**Póstáritanir**

Almennur bréfapóstur er allur póstur sem áritaður er á nafn viðtakanda, vegur innan við 2 kg og er ekki umfangsmeiri en almenn stærðarmörk póstlúgu. Engin ábyrgð er tekin á almennum bréfum og þau eru ekki rekjanleg.

**Frímerki**

Frímerki eða önnur gjaldmerki eiga að vera í efra hægra horni umslags að framan. Miða sem tilgreinir hvort um er að ræða A- eða B-póst ber að líma á umslagið þar sem hann sést greinilega.

Almenn bréf innanlands 0–50 g er hægt að senda í A- eða B-pósti. Ef ekki er límdur A- eða B-miði á umslagið er það meðhöndlað sem A-póstur.

Almennur bréfapóstur er allur póstur sem áritaður er á nafn viðtakanda, vegur innan við 2 kg og er ekki umfangsmeiri en almenn stærðarmörk póstlúgu. Engin ábyrgð er tekin á almennum bréfum og þau eru ekki rekjanleg.

**Pósthólf**

Pósthólf eru á flestum pósthúsum. Hægt er að leigja pósthólf og fær viðskiptavinurinn þá póstinn afhentan í pósthólf. Ef viðtakandi vill fá bréfið afhent í pósthólf er númer pósthólfsins ritað í stað heimilisfangs og póstnúmer pósthólfsins ritað í stað póstnúmers bæjarfélagsins þar sem við á.

Gjaldmerki skal líma/stimpla í efra hægra horn bréfsins utanáskriftarmegin. Ef innihald bréfsins er viðkvæmt og ekki má brjóta umslagið saman til að koma því í póstkassa er mikilvægt að merkja sendinguna með áletruninni „Má ekki brjóta/Do not fold“ neðst í hægra horni bréfsins.

**Utanáskrift**

Pósturinn dreifir árlega tugum milljóna sendinga af öllum stærðum og gerðum. Til þess að pósturinn komist sem fyrst á ákvörðunarstað skiptir utanáskrift með réttum upplýsingum miklu máli. Mikilvægt er að rita nafn ákvörðunarstaðar (kemur á eftir póstnúmeri) í hástöfum (upphafsstöfum).

**Áritun til Evrópu**

Árita ber nafn viðtakanda í nefnifalli hægra megin við miðju utanáskriftarmegin. Fyrir neðan er ritað götuheiti og númer, þar fyrir neðan kemur svo póstnúmer og heiti borgar eða bæjar sem rita skal með hástöfum. Í neðstu línu kemur nafn móttökulandsins sem rita skal í hástöfum á tungu sendilands eða á ensku.

**Áritun** **innanlands**

Póstfang viðtakanda skal rita á svæði sem er a.m.k. 4 cm fyrir neðan efri brún bréfsins að framan og a.m.k. 1,5 cm frá vinstri hlið, a.m.k. 4 cm frá hægri hlið og 2,5 cm frá neðri brún. Á svæðinu skulu ekki vera aðrar upplýsingar en þær sem tengjast beint póstfangi viðtakanda.

**Flutningstími** **bréfa til útlanda**

Bréf til útlanda getur farið sem A- eða B-póstur eftir því hversu hratt er óskað eftir að hann verði borinn út í móttökulandi.

Mikilvægt er að merkja bréf til útlanda með A- eða B-miða á greinilegum stað utanáskriftarmegin til að tryggja að bréfin fái rétta meðhöndlun.

**Póstbox**

Póstbox er ný leið til að nálgast pakka hvenær sem er, alla daga ársins og kostar ekkert aukalega.

Nú er einnig hægt að sækja ePóst appið til að skrá sig í Póstbox og nýta þjónustuna í símanum og spjaldtölvunni. Hægt er að sækja ePóst appið fyrir IOS og ePóst appið fyrir Android. Það kostar ekkert aukalega að sækja pakka í póstbox. Þegar pantaðar eru vörur á netinu og óskað er eftir að fá þær afhentar í Póstboxið skrifar viðkomandi P-númerið sitt og orðið „Póstbox“' í reitinn fyrir heimilisfang og póstnúmerið er tilgreint þar sem Póstboxið er staðsett.

Heimild: <http://www.postur.is>. Sótt 16. júlí 2016.